钦定古今图书集成/明伦汇编/闺媛典/第341卷 > 莫邪
## 钦定古今图书集成/明伦汇编/闺媛典/第341卷 > 莫邪

按《吴地记》：阖闾使干将铸剑，材五山之精，合五金之
英，使童女三百人祭炉神鼓橐，金银不销，铁汁不下。
其妻莫邪曰：“铁汁不下，有何计？”干将曰：“先师欧冶铸
剑不销，以女人聘炉神，当得之。”莫邪闻语，窜入炉中，
铁汁出，遂成二剑，雄号干将，作龟文；雌号莫邪，鳗文。
馀铸得三千，并号干将、莫邪。